Suresh 176 Views atm
యాప్‌లు, ఎటిఎంల్లో రుణాలు
చెన్నై, ఆగస్టు 6: బ్యాంకులు, ఇతర నాన్‌బ్యాంకింగ్‌ ఫైనాన్స్‌ సంస్థల చుట్టూ అప్పులకోసం తిరిగి అలిసిపోయారా ఇకపై ఆపనిచేయనవసరం లేదు. మీరు ఉద్యోగస్తులు అయితే, మీ జీతం వివరాలు ఏదేని బ్యాంకు ఖాతాకు జమ అవుతుంటేచాలు మీకు రుణం సులువుగా లభిస్తుంది. అందులోనూ ఎటిఎంలు, యాప్‌ల సాయంతో కూడా తక్షణమే రుణాలు అందుబాటు లోకి వచ్చేస్తున్నాయి. కొన్ని ప్రైవేటు వ్యాపార సంస్థలు ఈ తరహా రుణపరపతిని మంజూరుచేసేందుకు ముందుకువచ్చా యి. అయితే ఈ సంస్థల పనేమిటంటే కేవలం బ్యాంకులు, దరఖాస్తుదారులకు మధ్యవర్తుల్లాపనిచేసి తక్షణమేక్రెడిట్‌ స్కోరును పరిశీలించి రుణాలను మంజూరుచేస్తాయి.
అదికూడా దరఖాస్తుదారుని బ్యాంకు ఖాతాకే జమచేస్తాయి. స్వల్పకాల వ్యవధితోపాటు గరిష్టంగా36నెలలు దాటకుండా అప్పు మొత్తం రూ.10 లక్షలకుమించని రుణాలు అందిస్తున్నాయి. ఈ విధా నం ముందుగానే పసిగట్టిన ప్రైవేటు బ్యాంకులు ఎటిఎం ద్వారాను, ఆన్‌లైన్‌అకౌంట్స్‌ద్వారా వ్యక్తిగతరుణాలు మంజూరు చేస్తున్నాయి. మరోవైపుప్రభుత్వరంగ బ్యాంకులుసైతం ఇపుడి పుడే ఈతరహా సేవలు ఆఫర్‌చేయాలనినిర్ణయించాయి. అయితే ఆర్థికసాంకేతికసేవల స్టార్టప్‌ కంపెనీలు ఈ వ్యక్తిగత రుణ పద్ధతులను సమూలంగా మార్చేస్తున్నాయి.
ప్రైవేటురంగంలోని అతిపెద్దబ్యాంకు అయిన ఐసిఐసిఐబ్యాంకు తమ బ్యాంకులో జీతాలఖాతా నిర్వహిస్తున్న కస్టమర్లకు ఎటిఎంల ద్వారానే వ్యక్తిగతరుణాలను ఆఫర్‌చేయడం ప్రారంభించింది. క్రెడిట్‌స్కోర్‌ ఆధారంగా ముందస్తుగా ఎంపికచేసిన కస్టమర్లు ఈ సౌకర్యం వినియోగించుకోవచ్చు. హెచ్‌డిఎఫ్‌సి బ్యాంక్‌ అయితే నెట్‌ బ్యాంకింగ్‌ ద్వారా ఇన్‌స్టంట్‌ వ్యక్తిగతరుణాలు అమలుచేస్తోంది. అయితే మీకు క్రెడిట్‌ హిస్టరీ లేకపోయినా, బ్యాంకుతో దీర్ఘ కాలంగా అనుబంధం లేకపోయినా కొన్ని ప్రైవేటు స్టార్టప్‌ల ద్వారా రుణాలుపొందే అవకాశంఉంటుంది. ఇందుకు ఎర్లీశాలరీ డాట్‌కామ్‌, లోన్‌ట్యాప్‌వంటి స్టార్టప్‌ సంస్థలు రుణాలిస్తు న్నాయి. ఈ స్టార్టప్‌ సంస్థలు ముందుగా ఎలాంటిక్రెడిట్‌ హిస్టరీ లేని వ్యక్తులేలక్ష్యంగా సాగుతోంది. కస్టమర్‌ప్రొఫైల్‌ను పరిశీలిం చేందుకు ఇవి అనేక ప్రమాణాలుపాటిస్తాయి. దరఖాస్తుదారుని సోషల్‌ మీడియా అకౌంట్‌, అకౌంట్‌లోని స్నేహితుల జాబితా, లొకేషన్‌ వంటివాటిని పరిశీలిస్తున్నాయి. అలాగే కస్టమర్‌ బ్యాంక్‌ అకౌంట్‌ స్టేట్‌మెంట్‌ను పరిశీలించడం ద్వారా కూడా ఖర్చు అలవాట్లను పరిశీలిస్తున్నాయి. ఒకరోజు నుంచి నెల వరకూ వ్యక్తిగత రుణాలు, ఎర్లీశాలరీ ఆఫర్‌చేస్తోంది. కంపెనీ యాప్‌లో రుణదరఖాస్తును పూర్తిచేసేందుకు సుమారుగా ఐదు నిమిషాలు పడుతున్నది.కెవైసి, దస్తావేజులపై సంతకాల తర్వాత కొన్ని గంటల్లోనే రుణం మంజూరుజరుగుతుంది.
ఆ తర్వాతనుంచి అయితే ఇలా రుణాన్ని జారీచేయడం తక్షణమే జరుగుతుంది. తమ దగ్గర కస్టమర్లలో 35శాతంమంది కొత్తగా రుణదరఖాస్తు చేసినవారేనని సంస్థ సిఇఒ సహ వ్యవ స్థాపకులు అక్ష§్‌ుమెహరోత్రా చెపుతు న్నారు. ఒకరోజు నుంచి ఐదేళ్ల కాల వ్యవధికి ఐదులక్షల రుణాన్నిలోన్‌ట్యాప్‌ ఆఫర్‌చేస్తోంది. అయితే వీరి రుణవిధా నం క్రెడిట్‌కార్డు మాదిరిగాపనిచేస్తుంది.
మీరు కనీసమొత్తాని లేదా మొత్తం రుణాన్ని వడ్డీతో కలిపి చెల్లించాల్సి ఉం టుందని సంస్థ సిఇఒ సత్యంకుమార్‌ వెల్లడించారు. క్యుబేరా డాట్‌కామ్‌, పేసెన్స్‌ వంటి మధ్యవర్తిత్వం వహించే కంపెనీలు కూడా ఉన్నాయి. ఆర్‌బిఎల్‌ బ్యాంకుతో క్యుబేరా జట్టుకడితే, ఇండి యా ఇన్ఫోలైన్‌ ఫైనాన్స్‌తో పేసెన్స్‌ కలిసి పనిచేస్తోంది. ఈ ఫిన్‌టెక్‌ స్టార్టప్‌ తమభాగస్వామ్య రుణదాతలకోసం రుణాలను పరిశీలిస్తాయి. ఎగవేతల విషయంలో కూడా ఇవి రిస్క్‌భరిస్తాయి. మేం చెపు తున్నట్లుగానే ఆయా కంపెనీలు కూడా రుణాలు మంజూరు చేయడం సిద్ధాంతపరంగా సాధ్యమేఅవుతుందని, చిన్నపాటి రుణాలు ఇవ్వడంలో రుణదాతలకు నిర్వహణ ఖర్చులు కూడా ఎక్కువవుతాయని అందుకే ఎక్కుమొత్తం ఆశిస్తారని కుబేరా సిఇఒ వ్యవస్థాపకులు ఆదిత్యకుమార్‌ వెల్లడించారు. ఎలాంటి క్రెడిట్‌ హిస్టరీ లేనివారికి కూడా ఈ రెండుసంస్థలు సేవలం దిస్తున్నాయి.
తమ దగ్గర రుణం తీసుకుని రిలేషన్‌ ఏర్పాటు చేసుకున్న తర్వాత మరుసటిసారినుంచి మాత్రం రుణాలను తక్షణమే మంజూరు చేస్తామని పేసెన్స్‌ సహ వ్యవస్థాపకులు సిఒఒ సయాలి కరన్జ్‌కుమార్‌ వెల్లడించారు. అయితే అధీకృత ఆర్థిక ప్రణాళికలు అందించే నిపుణులు మాత్రం వ్యక్తిగత రుణాలు ఇపుడు సులువయ్యాయని ఇలాంటి మనీట్రాప్‌లో పడకూడదని హెచ్చరిస్తున్నారు. ఒకవేళ బకాయిపడితే ఈ సంస్థలు క్రెడిట్‌బ్యూరోలకు సమాచారం ఇస్తాయి. అలాంటి సమయాల్లో గృహరుణాలు పొందడమే కస్టమర్‌కు అసాధ్యం అవుతుందని హచ్చరిస్తున్నారు. అత్యవసర సమయాల్లో మాత్రమే ఇలాంటి రుణాలు పొందాలి. రోజువారి ఖర్చుల కోసం వీటిని తీసుకోడం సరికాదనే విషయాన్ని గుర్తించాలి. ఖర్చులను నియంత్రించలేని సమయంలోనే ఆయా వ్యక్తులు ఆర్ధిక ఉపద్రవ పరిస్థితులు ఎదుర్కొనాల్సి ఉంటుందని అధీకృత ప్లానర్లు చేసిన హెచ్చరికల్లో వాస్తవం లేకపోలేదు.